laion/Wikipedia-Exotic huggingface dataset:
ბოდჰისატვა

ბოდჰისატვა — ბუდისტური რელიგიის (მაჰაიანას სისტემის) ტერმინი. სიტყვასიტყვით — „ის, ვისი არსებაც არის სრულყოფილი ცოდნა“, შინაარსით — „მომავალი ბუდა, ის, ვინც ბუდად უნდა იქცეს ამ ცხოვრებაში ან რომელსამე მომავალ განსხეულებაში“. ეს არის ადამიანი, მოძღვარი, რომელმაც მიაღწია შინაგან სრულყოფას, მაგრამ ბუდად ქცევამდე (ნირვანის დამკვიდრებამდე) თავდადებით ეხმარება კაცთა მოდგმას. ბუდას ცხოვრების ლეგენდის ინდოეთიდან დასავლეთით გავრცელებისას ტერმინმა მიიღო ფორმა „ბოდასაფ“ („ბუდასაფ“), რაც ლეგენდის ქართულ ვერსიაში („სიბრძნე ბალავარისა“) გადმოვიდა, როგორც „იოდასაფი“. თვარაძე რ., ქართული საბჭოთა ენციკლოპედია, ტ. 2, თბ., 1977. — გვ. 442.
ტოდ ჰაუარდი

ტოდ ჰაუარდი (ინგლ. Tod Howard; დ. 25 აპრილი, 1971) — ამერიკელი ვიდეო თამაშების დიზაინერი და პროდიუსერი. ამჟამად არის Bethesda Game Studios-ის დირექტორი და აღმასრულებელი პროდიუსერი, სადაც იგი სათავეში უდგას „Fallout“-ის და „The Elder Scrolls“-ის სერიების შექმნას. ჟურნალმა GamePro ტოდ ჰაუარდი შეიყვანა ბოლო ოცი წლის განმავლობაში ვიდეო თამაშების ინდუსტრიის 20 ყველაზე გავლენიან პიროვნებათა სიაში. IGN-მა უწოდა ერთ-ერთი საუკეთესო თამაშების შემქმნელი ვიდეო თამაშების ისტორიაში. მას მიღებული აქვს ინდუსტრიაში არსებული უმაღლესი ჯილდო მეცნიერებისა და ინტერაქტიული ხელოვნების აკადემიის ჯილდო. აგრეთვე მიიღო ლარას ღირსების (ინგლ. Lara Award) ორდენი ვიდეო თამაშებში შეტანილი წვლილისთვის. ჰაუარდი იმ მცირე დიზაინერთა სიაში შედის, რომლის მიერ შექმნილ პროექტებს, „Oblivion“, „Fallout 3“, „Skyrim“-სა და „Fallout 4“-ს ზედიზედ მიენიჭათ „წლის თამაშის ჯილდო“. ჰაუარდი დაიბადა 1971 წლის 25 აპრილს, ქალაქ ლოუერ-მაკუნგი-ტაუნშიპში, პენსილვანიის შტატში. 1989 წელს დაამთავრა საშუალო სკოლა. 1993 წელს დაამთავრა ვილჰელმისა და მარიას სახელობის კოლეჯი. მიუხედავად იმისა, რომ იგი დიდ ინტერესს ამჟღავნებდა ვიდეო თამაშების მიმართ, ის დაეუფლა ინჟინერისა და ფინანსისტის პროფესიას. მას შემდეგ რაც ითამაშა „Wayne Gretzky Hockey“, Bethesda Softworks-ს სთხოვა მიეღოთ კომპანიაში, მაგრამ უარი განუცხადეს, რადგანაც არ ჰქონდა დამთავრებული საშუალო სკოლა. 1994 წელს ჰაუარდი მიღებული იქნა კომპანიაში. მის მიერ შექმნილი პირველი თამაში იყო „The Terminator: Future Shock“ და „SkyNET“. ამას მოჰყვა განთქმული ვიდეო თამაშის „The Elder Scrolls“-ის სერია. 1994 წელს გამოშვებული იქნა „The Elder Scrolls: Arena“, ხოლო 1996 წელს - „The Elder Scrolls II: Daggerfall“. ის ასევე „The Elder Scrolls Adventures: Redguard“-ის, „Morrowind“-სა და „Oblivion“-ის პროექტის ხელმძღვანელი და დიზაინერი იყო. ამის შემდეგ გახდა „Fallout 3“-ის დირექტორი და აღმასრულებელი პროდიუსერი. გარკვებული ხნის შემდეგ ჰაუარდი დაუბრუნდა The Elder Scrolls-ის სერიებს და სათავეში ჩაუდგა თამაშის მეხუთე ნაწილის „The Elder Scrolls V: Skyrim“-ის შექმნას, რომელიც გამოვიდა 2011 წელს და საყოველთაო აღიარება ხვდა წილად კრიტიკოსებისგან. მისი ბოლო ნამუშევარია „Starfield 4“, რომელიც გამოვიდა 2023 წელს. ტოდ ჰაუარდი არის ინდუსტრიული მოვლენების ხშირი სპიკერი. მისი თამაშები წარმოდგენილი იყო სხვადასხვა გაზეთებში, Newsweek, CNN, USA Today, The Today Show და ასევე სხვადასხვა ჟურნალების გარეკანზე. ჰაუარდი აცხადებს, რომ Bethesda Softworks-ის ფილოსოფია „The Elder Scrolls„ სერიებში არის, ის რომ ნებას აძლევენ ადამიანებს „იცხოვრონ სხვა ცხოვრებით სხვა სამყაროში“ Bethesda Game Studios ტოდ ჰაუარდი საიტზე MobyGames ტოდ ჰაუარდი კინოფილმების ინტერნეტ-მონაცემთა ბაზაში ტოდ ჰაუარდი — RAWG (ინგლისური) ↑ Around the Web: Interviews edition | Bethesda Blog. Bethblog.com (2009-05-07). ციტირების თარიღი: 2013-04-16. ↑ Bethesda Blog - LARA to Honor Todd Howard. Bethesda Blog. დაარქივებულია ორიგინალიდან — 2014-07-24. ციტირების თარიღი: 2014-05-12. ↑ Remo, Chris. (2008-10-13) Falling Into Fallout 3: Director Todd Howard Talks Scope And Evolution. Gamasutra. ციტირების თარიღი: 2015-06-15. ↑ Howard, Todd. The RPG for the Next Generation. დაარქივებულია ორიგინალიდან — 2010-01-24. ციტირების თარიღი: 2015-11-23.
ევგენი პატონი

ევგენი ოსკარის ძე პატონი (რუს. Евге́ний Оскарович Пато́н; დ. 4 მარტი [ძვ. სტ. 20 თებერვალი], 1870, ნიცა, საფრანგეთი — გ. 12 აგვისტო, 1953, კიევი) — საბჭოთა მეცნიერი შედუღებისა და ხიდების მშენებლობის დარგში, უკრაინის სსრ მეცნიერებათა აკადემიის აკადემიკოსი (1929), ვიცე-პრეზიდენტი (1945–1952), სოციალისტური შრომის გმირი (1943). სკკპ წევრი 1944 წლიდან. 1894 წელს დაამთავრა დრეზდენის პოლიტექნიკური ინსტიტუტი და 1896 წელს პეტერბურგის მიმოსვლის გზათა საინჟინრო ინსტიტუტი. 1905 წლიდან კიევის პოლიტექნიკური ინსტიტუტის პროფესორი. 1921–1931 წლებში ხელმძღვანელობდა კიევის ხიდების საცდელ სადგურს. მისი ინიციატივით უკრაინის სსრ მეცნიერებათა აკადემიასთან შეიქმნა შედუღების ლაბორატორია (1934 წლიდან ელექტროშედუღების ინსტიტუტი. 1943 წლიდან ამ ინსტიტუტს მისი სახელი მიენიჭა). პატონის შრომები ეძღვნება საშემდუღებლო პროცესების ავტომატიზაციას, შენადუღ შეერთებათა სიმტკიცეს, სპეციალური ფოლადების შედუღების ხერხების ძიებას და სხვას. მისი მონაწილეობით დაპროექტდა და შეიქმნა ნაკადური ხაზები საშემდუღებლო წარმოებაში, მილების შედუღების ინდუსტრიული მეთოდები და სხვა. პატონის ხელმძღვანელობით 1953 წელს კიევში მდინარე დნეპრზე ააგეს მთლიანშენადუღი ხიდი, რომელსაც მისი სახელი უწოდეს. მსოფლიო ლიტერატურაში პატონმა პირველმა დაწერა მონოგრაფია ფლუსის ქვეშ შედუღების შესახებ. პატონი იყო სსრკ II და III მოწვევათა უმაღლესი საბჭოს დეპუტატი. სსრკ სახელმწიფო პრემიის ლაურეატი (1941). დაჯილდოებულია 2 ლენინის ორდენით და სხვა ორდენებითა და მედლებით. ქართული საბჭოთა ენციკლოპედია, ტ. 7, თბ., 1984. — გვ. 712. Указ Президиума Верховного Совета СССР „О присвоении звания Героя Социалистического Труда действительному члену Украинской Академии наук Патону Евгению Оскаровичу“ от 1 марта 1943 года // Ведомости Верховного Совета Союза Советских Социалистических Республик : газета. — 1943. — 6 марта (№ 10 (216)). — С. 1.
ბოიართა სათათბირო

ბოიართა სათათბირო, მთავართან (1547 წლიდან მეფესთან) არსებული უზენაესი საბჭო რუსულ სახელმწიფოში (X საუკუნიდან XVIII საუკუნის დასაწყისამდე) საკანონმდებლო-სათათბირო უფლებით. ბოიართა სათათბიროში შედიოდნენ ფეოდალური არისტოკრატიის წარმომადგენლები. მონაწილეობდა საკანონმდებლო, საგარეო პოლიტიკის, სახელმწიფო წყობის, რელიგიისა და სხვა საკითხთა განხილვაში. კიევის რუსეთში ბოიართა სათათბირო ერქვა მთავრის თათბირს რაზმელებთან, საერობო ბოიარებთან, ადგილობრივი გვაროვნული არისტოკრატიის შთამომავლებთან. მას ზოგჯერ სამღვდელოების წარმომადგენლებიც ესწრებოდნენ. XI საუკუნეში ფეოდალური დაქუცმაცებულობის პერიოდში იგი დიდი მთავრისა და მისი გარკვეული პოლიტიკური უფლებების მქონე ვასალების საბჭო იყო. XV საუკუნის დასაწყისში ბოიართა სათათბიროში მხოლოდ დიდი ბოიარები - მთავრის მუდმივი მრჩევლები შედიოდნენ. XV საუკუნის ბოლოს მუდმივმოქმედ სათათბირო ორგანოდ გადაიქცა. 1550-იან წლებში რეფორმებისა და განსაკუთრებით ოპრიჩნინის მეშვეობით ბოიართა არისტოკრატიის პოზიციები მნიშვნელოვნად შეიკვეცა. მიუხედავად ამისა, XVI საუკუნის II ნახევარსა და XVII საუკუნეში წოდებრივ-წარმომადგენლობითი მონარქიის დროს ბოიართა სათათბირო გარკვეულ ფარგლებში მეფესთან იყოფდა ხელისუფლებას. XVII საუკუნის II ნახევარში ბოიართა სათათბიროს მნიშვნელობამ თანდათან იკლო. სენატის შექმნის შემდეგ 1711 წელს გაუქმდა. ქართული საბჭოთა ენციკლოპედია, ტ. 2, თბ., 1977. — გვ. 445.
ბოლი

ბოლი — ახალგორის მუნიციპალიტეტის სოფლების ზემო ბოლისა და ქვემო ბოლის ძველი სახელწოდება. ადრინდელ ფეოდალურ ხანაში სოფელი ბოლი შედიოდა ქსნის ხევში, XV–XVIII საუკუნეებში — საამილახვროში. 1930 წლის ადმინისტრაციული დაყოფით ქვემო და ზემო ბოლი შედიოდა ახალგორის სოფსაბჭოში. ენციკლოპედია „საქართველო“, ტ. 1, თბ., 1997. — გვ. 455.
ევდემოზ II

ევდემოზ II (გვარად დიასამიძე) — აღმოსავლეთ საქართველოს კათოლიკოს-პატრიარქი 1701-1705 წლებში. კათოლიკოსად ქართლის მეფე ერეკლე I-მა დააყენა, როგორც თავისი ნათესავი და პოლიტიკის მომხრე. 1705 წელს ვახტანგ VI-ის ინიციატივით საეკლესიო კრებამ ევდემოზ II გადააყენა და მის ნაცვლად აირჩია ვახტანგის ძმა დამიანე ბაგრატიონი (საეკლესიო ტახტზე — დომენტი IV). საქართველოს მართლმადიდებელი ეკლესიის მეთაურები ლომინაძე ბ., ენციკლოპედია „საქართველო“, ტ. 2, თბ., 2012. — გვ. 549.
ბოლნისი (მრავალმნიშვნელოვანი)

საკუთარი სახელი ბოლნისი შეიძლება აღნიშნავდეს: ბოლნისი — ქალაქი ბოლნისის მუნიციპალიტეტში ბოლნისი — სოფელი ბოლნისის მუნიციპალიტეტში აგრეთვე ზემო ბოლნისი - სოფელი ბოლნისის მუნიციპალიტეტში ქვემო ბოლნისი - სოფელი ბოლნისის მუნიციპალიტეტში
ბოლნისის არქეოლოგიური ძეგლები

ბოლნისის არქეოლოგიური ძეგლები — ადრინდელი და გვიანდელი ბრინჯაოს ხანის, ადრინდელი რკინის, ანტიკური და შუა საუკუნეების ძეგლები, აღმოჩენილი ქვემო ქართლში, ახლანდელ ბოლნისის მუნიციპალიტეტში. ბოლნისის არქეოლოგიურმა ექსპედიციამ (ხელმძღვანელი ლ. მუსხელიშვილი) 1936-1937 წლებში ნაშალი მიწისაგან გაწმინდა ბოლნისის სიონი, დააზუსტა ეკლესიის გეგმა, აღმოაჩინა V-VII საუკუნეების სტელებისა და ქვის ჯვრების ფრაგმენტები, აღმოაჩინა და გაშიფრა ჩრდილოეთის სტოის კარის სააღმშენებლო წარწერა, რომლის საფუძველზე დაზუსტდა ბოლნისის სიონის აშენების თარიღი. ეკლესიის ეზოში გაითხარა XV-XVI საუკუნეების 23 ქვაყუთი. 1957-1962 წლებში არქეოლოგიურმა ექსპედიციამ (ხელმძღვანელი ი. გრძელიშვილი) ბოლნისის სიონის მახლობლად გამოავლინა გვიანდელი ანტიკური ხანის კრამიტსამარხები, სამხრეთ-დასავლეთით მდებარე გორაზე აღმოაჩინა ციხესიმაგრის ნანგრევები, ძველი ქ. ბოლნისის ქვითკირით ნაგები ბურჯებიანი გალავანი. ბოლნისის სიონის ჩრდილო-დასავლეთით, ე. წ. „ლამაზ გორაზე“, ექსპედიციამ შეისწავლა V-VIII საუკუნეების სამონასტრო ანსამბლი (ეკლესია, სამეურნეო და საცხოვრებელი ნაგებობანი, გალავანი, სამარხები). დიდი მნიშვნელობა აქვს ძველ სამთო წარმოებისა და რკინის მეტალურგიული კერების აღმოჩენას ბოლნისის მიდამოებში. სხვადასხვა დროს ექსპედიციამ აღმოაჩინა ანტიკური ხანის რკინის სადნობი სახელოსნოს ნაშთები სოფელ ქვემო ბოლნისში; ფეოდალური ხანის სახელოსნოს ნაშთები მდინარე ჭუღრუღაშენის ხეობაში, ნასოფლარ გომბათთან და სოფელ ფეოდაურის სამხრეთ-დასავლეთით; XVII-XVIII საუკუნეების სახელოსნოების ნაშთები სოფელ ბოლნისთან, მდინარე რკინისწყალზე. აღმოჩენები გვიჩვენებს, რომ ძველ საქართველოში ინტენსიურად ყოფილა განვითარებული რკინის მოპოვება-დამუშავება. ჯაფარიძე ვ., ქართული საბჭოთა ენციკლოპედია, ტ. 2, თბ., 1977. — გვ. 452.
ბოლნისის ტუფი

ბოლნისის ტუფი — ვულკანური ქანი. კვარცპორფირული შედგენილობის ტუფლავა ან ლავა. ყვითელ ფონზე სხვადასხვა ტონის ყავისფერი კლაკნილი ზოლები, რომელსაც რკინის ჰიდროჟანგი აჩენს, ორიგინალურ იერს და სილამაზეს სძენს მას. ბოლნისის ტუფის ფიზიკურ-მექანიკური თვისებები: მოცულობითი წონა — 1,975-2,28, დროებითი წინაღობა გაჭყლეტაზე მშრალ მდგომარეობაში — 403-1229 კგ/სმ2, წყალშთანთქმა — 3,5-10,35%, ყინვაგამძლეობა — ნორმალური, კარგი დეკორატიული თვისებების გამო ბოლნისის ტუფს ფართოდ იყენებენ მონუმენტურ ნაგებობათა მშენებლობაში (ყოფილი თბილისის მარქსიზმ-ლენინიზმის ინსტიტუტის ფილიალის შენობა, საქართველოს მთავრობის სახლი, თბილისის სიონის ტაძარი და სხვა). ბოლნისის ტუფის საბადო თბილისიდან 60 კმ-ზე მდებარეობს ბოლნისის რაიონის სოფლების ხატისოფლის, სარაჩლოს, ფახრალოს, შიხალის, ქვეშის, ზედა გულავერის მიდამოებში. პროდუქტიული ფენა წარმოადგენს ზედაცარცული ასაკის ვულკანოგენური წყების ერთ-ერთ ჰორიზონტს. საბადოს ჯერ კიდევ შორეულ წარსულში ამუშავებდნენ. ნადარეიშვილი გ., ქართული საბჭოთა ენციკლოპედია, ტ. 2, თბ., 1977. — გვ. 454.
ჩელო

ჩელო, იგივე ვიოლონჩელი — ხემიანი სიმებიანი მუსიკალური ინსტრუმენტი. მასზე განთავსებულია ოთხი სიმი. ჩელო შედის ვიოლინოების კატეგორიაში, რომელიც მასთან ერთად აერთიანებს ვიოლინოსა და ალტის. ჩელო გამოიყენება, როგორც სოლო მუსიკალური ინსტრუმენტი კამერულ ანსამბლებში, სიმებიან ორკესტრებში და სხვადასხვა სიმფონიურ ორკესტრში, ასევე როკ-ჯგუფებშიც. ის არის სიდიდით რიგით მეორე სიმებიანი ინსტრუმენტი თანამედროვე სიმფონიურ ორკესტრებში კონტრაბასის შემდეგ. ჩელო შემუშავდა სხვა მსგავსი ფორმის, თუმცა განსხვავებული ზომების ინსტრუმენტებისგან, XVI საუკუნეში. ვიკისაწყობში არის გვერდი თემაზე: ჩელო ჩელოს ინტერნეტ საზოგადოება ჩელოს ისტორია
So Far Away (Dire Straits-ის სიმღერა)

„So Far Away“ — ბრიტანული როკ-ჯგუფ Dire Straits-ის სიმღერა მეხუთე სტუდიური ალბომიდან Brothers in Arms. ეს არის ჯგუფის მეოთხე და უკანასკნელი სინგლი, რომელიც Billboard-ის ოცეულში მოხვდა (#19 პოზიცია). "So Far Away" ბრიტანეთსა და ევროპაში 1985 წლის 8 აპრილს გამოვიდა, როგორც Brothers in Arms-ის წამყვანი სინგლი. ბრიტანეთის ჩარტში იგი #20 ადგილამდე ავიდა, მაგრამ ნორვეგიაში #4 იყო, შვეიცარიაიში - #6, შვედეთში - #7, ხოლო იტალიაში - #33. იგი აგრეთვე გამოვიდა ავსტრალიაში, სადაც #22 პოზიციამდე მიაღწია. 1985 წელს იგი Billboard-ის Hot Mainstream Rock Tracks-ში #29 პოზიციაზე მოხვდა, თუმცა სინგლის სახით აშშ-ში მხოლოდ ერთი წლის შემდეგ გამოვიდა. ამის შემდეგ იგი Hot Adult Contemporary Tracks-ის #3 პოზიციას იკავებდა და Billboard Hot 100-ის #19-ს - ამით ჯგუფს ცხელ ასეულში ალბომის ზედიზედ რიგით მესამე ჰიტი ჰქონდა, რომელიც ზედა ოცეულში მოხვდა. "So Far Away"-ს ევროპულ გამოცემაში b-მხარეზე შეტანილი იყო ალბომის კიდევ ერთი სიმღერა, "Walk of Life". ევროპაში იგი ცალკე სინგლად გამოვიდა, როგორც ალბომის მეოთხე სინგლი (მოგვიანებით - აშშ0-შიც), 1985 წლის ბოლოს და ცხელ ასეულში #7 პოზიციას იკავებდა, ხოლო ბრიტანეთში - #2-ს - ჯგუფისთვის ეს მშობლიურ მიწაზე ყველაზე წარმატებული სინგლი აღმოჩნდა. 7" სინგლში შეტანილი იყო "So Far Away"-ს შემოკლებული ვერსია გრამფირფიტიდან, მაგრამ 12"-ში ალბომის CD ვერსიის მიქსი მოხვდა. მას ხოლმე შეცდომით უთითებენ, როგორც ვრცელ მიქსს. აშშ-ში სინგლში შეტანილია b-მხარე "If I Had You", 1983 წლის EP-დან ExtendedancEPlay. კანადაში შეზღუდული ორმაგი ვინილი შეიცავდა "So Far Away"-ს სრულ ვერსიას, ისევე, როგორც "Going Home"-ის და "Sultans of Swing"-ის საკონცერტო ვერსიებს, სიმღერის "Why Worry" ინსტრუმენტულ ვერსიას და მარკ ნოპფლერის სოლო კომპოზიციას "Fear and Hatred". მარკ ნოპფლერის 2006 წლის საკონცერტო ალბომში Real Live Roadrunning, რომელიც ემილუ ჰარისის მონაწილეობით ჩაიწერა, შეტანილია "So Far Away"-ს საკონცერტო ვერსია. ნოპფლერი კომპოზიციას სოლო კონცერტებზე ხშირად ასრულებს. სიმღერის ტექსტი[დაარქივებული] საიტზე MetroLyrics ↑ http://www.discogs.com/Dire-Straits-So-Far-Away/master/23911 ↑ http://www.discogs.com/Dire-Straits-So-Far-Away/release/1718679 ↑ http://www.discogs.com/Dire-Straits-So-Far-Away/release/919049 ↑ http://rock.co.za/files/springbok_top_20_(D).html Retrieved 1 April 2014
ბოლნისისწყალი

ბოლნისისწყალი (ფოლადაური) — მდინარე ბოლნისის მუნიციპალიტეტში, მდინარე მაშავერის მარჯვენა შენაკადი. სიგრძე 42 კმ, აუზის ფართობი 382 კმ². სათავე აქვს ლოქის ქედის ჩრდილოეთ კალთაზე, ზღვის დონიდან 1690 მ სიმაღლეზე. საზრდოობს თოვლის, წვიმისა და მიწისქვეშა წყლებით. წყალდიდობა იცის გაზაფხულზე, წყალმცირეა ზამთარში. საშუალო მრავალწლიური ხარჯი 1,52 მ³/წმ. აფხაზავა ი., ქართული საბჭოთა ენციკლოპედია, ტ. 2, თბ., 1977. — გვ. 454.
ლინკოლნი (ინგლისი)

ლინკოლნი (ინგლ. Lincoln) — ქალაქი ლინკოლნშირში, ინგლისში. მდებარეობს მდინარე უიტემის ნაპირას, ზღვის დონიდან 200 მეტრზე. 2014 წლის მონაცემებით, ქალაქის მოსახლეობა 119,541 ადამიანს შეადგენდა. ამჟამინდელი ქალაქის ადგილას მდებარე დასახლება Lindum Colonia-მ განვითარება ჯერ კიდევ რომის ბრიტანეთის პერიოდიდან დაიწყო. ქალაქი რეგიონის აგროკულტურული და მძიმე მრეწველობის ცენტრია. ლინკოლნი — ენციკლოპედია ბრიტანიკა ↑ 2011 Census Population Estimates Lincoln
Take That Live 2015

Take That Live 2015 — ბრიტანული პოპ-ჯგუფ Take That-ის 2015 წლის საკონცერტო ტურნე. იგი გაიმართა ჯგუფის ალბომის III მხარდასაჭერად. Take That Live 2015 მისთვის რიგით მეცხრე ტურნეა. 42 კონცერტიდან ტურნეს შემოსავალმა 60.8 მილიონი დოლარი შეადგინა. მას საერთო ჯამში 558.156 მსმენელი დაესწრო. ეს არის ჯგუფის პირველი საკონცერტო ტურნე ჯეისონ ორენჯის მონაწილეობის გარეშე. Opening (Interlude) I Like It Love Love Greatest Day Get Ready For It Hold Up a Light Patience Prelude The Garden Up All Night Said It All Could It Be Magic Let In The Sun Affirmation The Flood Flaws Relight My Fire (Vertigo-ს ელემენტებით) Back For Good Pray Portrait (შესრულდა მხოლოდ გაერთიანებულ სამეფოში და ირლანდიაში) These Days Rule The World ბისზე Shine (Mr. Blue Sky-ს ელემენტებით) Never Forget ↑ Pollstar 2015 Mid-Year Top 100 Worldwide Tour (PDF). Pollstar. დაარქივებულია ორიგინალიდან — სექტემბერი 24, 2015. ციტირების თარიღი: July 13, 2015.
Mutant (ალბომი)

Mutant — ელექტრონული მუსიკის პროდიუსერ Arca-ს მეორე სტუდიური ალბომი, გამოცემული 2015 წლის 20 ნოემბერს ლეიბლზე Mute. ყველა სიმღერის ავტორი — ალეხანდრო გერსი. ალბომის განხილვა Pitchfork-ზე ↑ Reviews for Mutant by Arca. Metacritic. ციტირების თარიღი: დეკემბერი 3, 2015. ↑ Phares, Heather. Mutant – Arca. AllMusic. ციტირების თარიღი: დეკემბერი 3, 2015. ↑ Geffen, Sasha. (ნოემბერი 18, 2015) Arca – Mutant. Consequence of Sound. ციტირების თარიღი: დეკემბერი 3, 2015. ↑ DIY Magazine ↑ Keating, Daryl. (ნოემბერი 18, 2014) Arca Mutant. Exclaim!. Exclaim! Media Inc.. ციტირების თარიღი: დეკემბერი 3, 2015. ↑ Aroesti, Rachel. (ნოემბერი 19, 2014) Arca: Mutant review – distressing and transcendental sonic experiments. The Guardian. ციტირების თარიღი: დეკემბერი 3, 2015. ↑ P4K ↑ PopMatters ↑ SPIN. დაარქივებულია ორიგინალიდან — 2017-06-26. ციტირების თარიღი: 2017-06-28. ↑ Tiny Mix Tapes ↑ UTR ↑ Minsker, Evan; Strauss, Matthew. Arca Details New Album Mutant, Shares "EN" Video. Pitchfork Media (ოქტომბერი 15, 2015). ციტირების თარიღი: ოქტომბერი 15, 2015. ↑ http://www.discogs.com/Arca-Mutant/release/7749190
Xen (ალბომი)

Xen — ელექტრონული მუსიკის პროდიუსერის, Arca-ს, პირველი სტუდიური ალბომი, გამოშვებული 2014 წლის ნოემბრის პირველ კვირაში. წარმოშობით ვენესუელელი Arca (იგივე ალეხანდრო გერსი) ცხოვრობს ლონდონში, გრაფიკოს ჯესი კენდასთან ერთად. ისინი ტანდემში მუშაობდნენ სხვადასხვა პროექტზე, როდესაც გერსი ასევე იყო ბიორკის და კანიე ვესტის კო-პროდიუსერი. ალბომი, რომლის მნიშვნელოვანი ნაწილი იყო იმპროვიზებული, ჩაიწერა ექვსი კვირის განმავლობაში 2014 წელს. ყველა სიმღერის ავტორი — ალეხანდრო გერსი, აღნიშნულების გარდა. ჯესი კენდას საიტი ალბომის განხილვა Pitchfork-ზე „Xen”-ის მუსიკალური ვიდეო YouTube-ზე „Thievery”-ს მუსიკალური ვიდეო Vimeo-ზე ↑ Xen (digital edition). apple. ციტირების თარიღი: 6 March 2015. ↑ Xen – Arca. Metacritic. CBS Interactive. ციტირების თარიღი: December 7, 2014. ↑ Phares, Heather. Xen – Arca. Allmusic. Rovi Corporation. ციტირების თარიღი: December 7, 2014. ↑ Oliver, Matt. (November 7, 2014) Arca – Xen. Clash. Music Republic Ltd. ციტირების თარიღი: December 7, 2014. ↑ Staples, Derek. (November 24, 2014) Arca – Xen. Consequence of Sound. ციტირების თარიღი: December 7, 2014. ↑ Kalev, Maya. (November 10, 2014) Arca Xen. Fact. The Vinyl Factory. ციტირების თარიღი: December 7, 2014. ↑ Empire, Kitty. (November 2, 2014) Arca: Xen review – producer Alejandro Ghersi’s elegant, chromatic debut. The Observer. Guardian Media Group. ციტირების თარიღი: December 7, 2014. ↑ Sherburne, Phillip. (November 3, 2014) Arca: Xen. Pitchfork Media. ციტირების თარიღი: December 7, 2014. ↑ Houle, Zachary. (November 17, 2014) Arca: Xen. Popmatters. ციტირების თარიღი: December 7, 2014. ↑ Ryce, Andrew. (November 4, 2014) Arca – Xen. Resident Advisor. დაარქივებულია ორიგინალიდან — დეკემბერი 14, 2014. ციტირების თარიღი: December 7, 2014. ↑ Escobedo Shepherd, Julianne. (November 5, 2014) Arca Xen Album Review. Rolling Stone. Wenner Media. ციტირების თარიღი: December 7, 2014. ↑ Neibergall, Will. Arca – Xen. Tiny Mix Tapes. ციტირების თარიღი: December 7, 2014. ↑ Listing of the Xen album (CD) on Discogs.com (accessed March 28, 2015). ↑ 14.0 14.1 Friedlander, Emilie. (30 September 2014) Cover Story: Arca Finds Xen. ↑ Gorton, Thomas. Arca: Xen Master. ციტირების თარიღი: March 28, 2015. ↑ http://www.discogs.com/Arca-Xen/release/6455294 ↑ 17.0 17.1 http://www.discogs.com/Arca-Xen/release/6270186 ↑ Xen (????? Edition). apple. ციტირების თარიღი: 6 March 2015. ↑ ゼン Japanese. Oricon. ციტირების თარიღი: December 7, 2014. ↑ 20.0 20.1 20.2 Xen – Arca Awards. Allmusic. Rovi Corporation. ციტირების თარიღი: December 7, 2014.
OpenOffice.org

OpenOffice.org (OO.o ან OOo) არის ღია კოდის საოფისე პაკეტი. იგი წარმოადგენს კომერციული Microsoft Office-ის ალტერნატივას. იგი განკუთვნილია Microsoft Windows, Linux, FreeBSD, Solaris და macOS პლატფორმებისთვის. OpenOffice.org დაფუძნებულია Staroffice კოდზე, რომელიც არის Sun Microsystems-ის კომერციული პაკეტი. OpenOffice.org გამოდის LGPL ლიცენზიით. დღეისათვის, OpenOffice.org-ის ახალი ვერსიები გამოდის Apache OpenOffice-ის სახელწოდებით. Writer (ტექსტური რედაქტორი და HTML რედაქტორი) Calc (ელექტრონული ცხრილები) Draw (ვექტორული გრაფიკული რედაქტორი) Impress (პრეზენტაციების მოსამზადებელი პროგრამა) Base (მონაცემთა ბაზები) Math (ფორმულების რედაქტორი) ვიკისაწყობში არის გვერდი თემაზე: OpenOffice.org ვიკიწიგნებში არის სტატია: OpenOffice.org საიტი გაქართულების პროექტი დაარქივებული 2007-02-09 საიტზე Wayback Machine.
ვორონინი

ვორონინი შეიძლება აღნიშნავდეს: ვლადიმერ ვორონინი — პათოფიზიოლოგიის ფუძემდებელი საქართველოში ვლადიმერ ვორონინი — მოლდოვის სახელმწიფო და პოლიტიკური მოღვაწე მიხეილ ვორონინი — რუსი ბოტანიკოსი ნიკოლოზ ვორონინი — რუსი ისტორიკოსი, არქეოლოგი
Metacritic

Metacritic — ინგლისურენოვანი საიტი, რომელიც აგროვებს მუსიკალური ალბომების, თამაშების, ფილმების, ტელეგადაცემების, DVD-ების და, წინათ, წიგნების მიმოხილვებს. თითოეული პროდუქტისთვის გამოითვლება საშუალო რიცხობრივი ნიშანი ყველა გამოქვეყნებული მიმოხილვიდან. ის დააარსეს ჯეისონ დიეტზმა, მარკ დოილმა და ჯული დოილ რობერტსმა. ყოველი მიმოხილვის ნაწყვეტი მიწოდებულია წყაროს ბმულთან ერთად. სამი ფერის კოდი — მწვანე, ყვითელი და წითელი — ერთგვარად აჯამებს კრიტიკოსის რეკომენდაციას, გვიქმნის წარმოდგენას პროდუქტის საერთო მიმზიდველობის შესახებ რეცენზენტებს და, უფრო ნაკლებად, საზოგადოებას შორის. Metacritic-ის შეფასების მეთოდის მიხედვით საშუალო რეიტინგის გამოთვლამდე ყოველი მიმოხილვა გადაიყვანება პროცენტულ დამოკიდებულებაში, რომელსაც საიტი, წყარო ირჩევს თვითონ. მიმოხილვის „წონა“ საშუალოს გამოთვლისას ხშირად დამოკიდებულია კრიტიკოსის რეპუტაციაზე, მნიშვნელობაზე და სხვა სუბიექტურ ფაქტორებზე. მიუხედავად იმისა, რომ Metacritic უარს ამბობს კრიტიკოსების გავლენის გამოაშკარავებაზე, მისი გამოანგარიშება ადვილია წრფივი ალგებრის საშუალებით. მრავალი მიმოხილვების საიტი ანიჭებს მიმოხილვას ნიშანს ხუთიდან, ათიდან, ასიდან ან კიდევ ანბანურ ნიშანს. Metacritic გარდაქმნის ასეთ ნიშნებს პროცენტულ დამოკიდებულებაში. მიმოხილვებს, რომლებსაც არ გააჩნიათ ზუსტი, არაორაზროვანი ნიშანი (მაგალითად, ნიუ-იორკ ტაიმზის მიმოხილვები), Metacritic ხელოვნურად აფასებს და ანიჭებს რელევანტურ რეიტინგს. ოფიციალური საიტი ↑ Metacritic.com Site Info. Alexa Internet. დაარქივებულია ორიგინალიდან — დეკემბერი 26, 2018. ციტირების თარიღი: May 8, 2015. ↑ How We Create the Metascore Magic. Metacritic. CBS Interactive Inc.. ციტირების თარიღი: 2012-05-13.
სერბეთის სამეფო

სერბეთის სამეფო ასევე სერვია (სერბ. Краљевина Србија / Kraljevina Srbija) — შეიქმნა, როდესაც სერბეთის სამთავროს მმართველი პრინცი მილან ობრენოვიჩი 1882 წლის 6 მარტს მეფედ აკურთხეს. სერბეთის სამთავრო ობრენოვიჩების დინასტიის მიერ 1817 წლიდან იმართებოდა. ამ პერიოდში სამთავრო ოსმალეთის გავლენის ქვეშ იყო მოქცეული, თუმცა მისგან საბოლოოდ 1867 წელს განთავისუფლდა.1876 წლის 30 ივნისს ჩერნოგორიის სამთავროსთან ერთად ომი გამოუცხადა ოსმალეთის იმპერიას. 1878 წლის ბერლინის ხელშეკრულებით ფორმალურად აღიარეს სერბეთის სამთავროს დამოუკიდებლობა. 1885 წელს სერბეთი დაუპირისპირდა ბულგარეთის სამთავროსა და აღმოსავლეთ რუმელიის გაერთიანებას, რასაც მოჰყვა ომი ბულგარეთთან 1885-86 წლები. საბოლოოდ სერბეთმა ცნო ბულგარეთის გაერთიანება. 1910-1912 წლების მოსახლეობის მონაცემებით სერბეთის უდიდესი ქალაქები იყო: ბელგრადი - 100,000 პრიზრენი - 60,000 ბიტოლა - 54,000 სკოპიე - 50,000 ნიში - 25,000 ველესი - 24,000 პრიშტინა - 20,000 პრილეპი - 20,000 კრაგუევაცი - 18,500 ოჰრიდი - 18,000 ლესკოვაცი - 14,300 ტეტოვო - 14,000 პოჟარევაჩი - 13,600 შბაცი - 12,800 მიტროვიცა - 12,000 ვრანე - 10,500 პიროტი - 10,000 ვიკისაწყობში არის გვერდი თემაზე: სერბეთის სამეფო ჩერნოგორიის სამეფო ↑ დაარქივებული ასლი. დაარქივებულია ორიგინალიდან — 2009-03-27. ციტირების თარიღი: 2015-11-25.
ხარნუყა

ხარნუყა (ლათ. Hieracium) — მცენარეთა გვარი რთულყვავილოვანთა ოჯახისა. მრავალწლოვანი ბალახებია. ცნობილია თავისი პოლიმორფიზმით. მოიცავს 1 000-მდე სახეობას, რომლებიც უმთავრესად გავრცელებულია ჩრდილოეთ ნახევარსფეროს ცივ და ზომიერ სარტყელში. საქართველოში 60-მდე სახეობა გვხვდება. ხარნუყა იზრდება მთის ქვედა სარტყელიდან ალპურ სარტყელამდე ტყეებში ბუჩქნარებსა და მდელოებზე. მ. მუყბანიანი, ქართული საბჭოთა ენციკლოპედია, ტ. 11, თბ., 1987. — გვ. 440. Integrated Taxonomic Information System (ITIS). Standard Report Hieracium. ციტირების თარიღი: 2007-12-18. Nicklas Strömberg. Hieracium on GlobalTwitcher.com. Images on Hieracium found in Sweden. GlobalTwitcher.com. ციტირების თარიღი: 2008-06-15. Jan Suda, Anna Krahulcová, Pavel Trávnícek, Radka Rosenbaumová, Tomás Peckert and Frantisek Krahulec. (7 October 2007) Genome Size Variation and Species Relationships in Hieracium Sub-genus Pilosella (Asteraceae) as Inferred by Flow Cytometry. Annals of Botany. Oxford Journals. ციტირების თარიღი: 2007-12-16. College of Agricultural and Life Sciences, University of Idaho, Moscow, ID. Hawkweeds. Hawkweed Identification, Management and Research. Plant, Soil and Entomological Sciences. დაარქივებულია ორიგინალიდან — 2007-10-20. ციტირების თარიღი: 2007-12-16. British Columbia Ministry of Agriculture and Lands. Orange Hawkweed (Hieracium aurantiacum). Field Guide to Noxious and Other Selected Weeds of British Columbia. ციტირების თარიღი: 2007-12-16. Hieracium Management Gateway. Tussock Grassland Management Information System. დაარქივებულია ორიგინალიდან — 2008-10-14. ციტირების თარიღი: 2009-01-12.